stanford-oval/wikipedia huggingface dataset:
Hearthstone

| Hearthstone |
| --- | --- |

Kehittäjä:  Blizzard Entertainment
Julkaisija:  Blizzard Entertainment
Jakelija:  Google Play ja App Store
Säveltäjä:  Peter McConnell
Pelisarja:  Warcraft
Pelimoottori:  Unity
Julkaistu:  Windows, macOS 11. maaliskuuta 2014 iPad 14. huhtikuuta 2014 Windows 8 6. elokuuta 2014 Android-tabletit 15. joulukuuta 2014 iPhone, Android-puhelimet 14. huhtikuuta 2015
Lajityyppi:  Digitaalinen keräilykorttipeli
Pelimuoto:  moninpeli ja yksinpeli
Ikäluokitus:  ESRB: Teini-ikäisille  GSRR: 6+  PEGI 7  USK 0 
Alusta:  Android, Microsoft Windows, macOS, iPadOS ja IOS
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Hearthstone (aikaisemmin Hearthstone: Heroes of Warcraft) on Blizzard Entertainmentin kehittämä ilmaiseksi pelattava, mikrotransaktioilla rahoitettava digitaalinen keräilykorttipeli. Tieto pelin ilmestymisestä julkaistiin vuoden 2013 Penny Arcade Expoon -tapahtumassa. Pelin avoin beta-testaus alkoi tammikuussa 2014, ja se julkaistiin 11. maaliskuuta 2014.
Peli julkaistiin aluksi Windowsille ja OS X:lle (nykyinen macOS). Se julkaistiin huhtikuussa myös iPadille ja elokuussa Windows 8:lle. Se ilmestyi myös joulukuussa Android-tableteille sekä huhtikuussa 2015 iPhonelle ja Android-puhelimille.
Pelaaminen

Hearthstone on kahden pelaajan vuoroperusteinen korttipeli. Korttien kerääminen ja pakkojen rakentaminen niistä ovat yksi pelin perusosista. Kortteja pakkaan (engl. deck) saa ostamalla booster-pakkoja (engl. pack) kullalla, jota saa esimerkiksi voittamalla pelejä, tai rahalla; peli rahoitetaan näillä mikrotransaktioilla. Täten rakennetuilla pakoilla pelataan yksittäisiä otteluita usein satunnaisia vastustajia vastaan.
Pelaaminen > Pelin kulku

Kummallakin pelaajalla on pelin alkaessa 30 elämäpistettä sekä pakkansa. Tavoitteena on saada vastustajan elämäpisteet nollaan korteillaan. Peli päättyy kun toisen pelaajan elämäpisteet loppuvat. Pelin on mahdollista päättyä myös tasapeliin, jos molempien pelaajien elämäpisteet loppuvat samalla vuorolla, mikä tosin on erittäin harvinaista.
Pelaaja saa pelin alkaessa 3 korttia. Lisäksi pelaaja vetää jokaisen vuoron alussa kortin pakastaan, ja jotkin kortit antavat pelaajan vetää lisää kortteja. Kortin pelaaminen maksaa siihen merkityn määrän manaa, jonka kulloinkin käytettävissä olevaa määrää kuvaavat manakristallit joita saa yhden lisää kunkin vuoron alussa.
Pelaaminen > Pakan rakentaminen

Pelin voittamiseen on useita strategioita, ja kukin pelaajan korttipakka tukee tiettyä strategiaa ja pelityyliä. Korttipakat ja niiden tavat voittaa on usein tarkasti optimisoituja ja viimeisteltyjä, ja korkealla tasolla pelaajat käyttävätkin vain tiettyjä, usein samanlaisia pakkoja. Tietyt pakat voittavat tietyt muut pakat muita todennäköisemmin, mikä myös vaikuttaa siihen mitä pelityylejä kannattaa käyttää. Tästä alati muuttuvasta suosituimpien pakkojen kokonaisuudesta käytetään termiä meta, jonka tunteminen on äärimmäisen tärkeää voittamiselle. Suurin osa pakoista voittaa joko saamalla pelikentän haltuunsa käskyläisillä tai tietyllä combolla eli korttien yhdistelmällä joka voittaa pelin samalla vuorolla kun se pelataan.
Hahmot

Pelissä on yksitoista hahmoluokkaa. Kullakin luokalla on omat korttinsa neutraalien lisäksi, jotka tukevat eri luokkien erilaisia pelityylejä ja strategioita. Kaikki luokat sekä useimmat hahmot ovat Warcraft III:sta ja World of Warcraftista tuttuja:
Maagi (engl. Mage) (Jaina Proudmoore)
Pappi (engl. Priest) (Anduin Wrynn)
Manaajavelho (engl. Warlock) (Gul'dan)
Paladiini (engl. Paladin) (Uther the Lightbringer)
Soturi (engl. Warrior) (Garrosh Hellscream)
Druidi (engl. Druid) (Malfurion Stormrage)
Metsästäjä (engl. Hunter) (Rexxar)
Roisto (engl. Rogue) (Valeera Sanguinar)
Shamaani (engl. Shaman) (Thrall)
Demonien metsästäjä (engl. Demon Hunter) (Illidan Stormrage)
Kuolonritari (engl. Death Knight) (Lich King)
Jokaisella hahmolla on myös erikoisvoimansa, jonka käyttäminen maksaa 2 manaa. Poikkeuksena tähän on kuitenkin Demonien metsästäjä, jonka erikoisvoima maksaa yhden manan.
Kortit

Jokaiselle pelaajalle on ilmaiseksi käytettävissä core-set, jossa olevat kortit vaihtuvat joka vuosi. Kaikki kortit eivät kuitenkaan ole saatavilla uusille pelaajille, vaan niitä saa lisää käyttöönsä pelatessaan kunkin hahmon tasolle 10 asti.
Kortit on jaettu yleisyyden, monimutkaisuuden ja hinnan perusteella common, rare, epic ja legendary -harvinaisuuksiin.
Näitä kortteja voi saada ostamalla kullalla (gold) tai oikealla rahalla korttipakkoja (pack), joissa on viisi satunnaista korttia, tai hajottamalla olemassa olevia kortteja pölyksi (arcane dust), josta voi luoda toisia kortteja. Kullan ansaitseminen tapahtuu tekemällä päivittäisiä tehtäviä, jotka voivat sisältää mm. korttien pelaamista tai pelien pelaamista tai voittamista.
Kortit > Korttityypit

Hearthstonen neljä korttityyppiä ovat käskyläiset (engl. minion), loitsut (engl. spell), aseet (engl. weapon) ja hahmokortit (engl. hero card).
Käskyläiset ovat Hearthstonen korttityypeistä yleisin. Käskyläisillä on tietty määrä elämäpisteitä ja tietty hyökkäysarvo. Kun käskyläinen lyö toista käskyläistä tai vihollisen sankaria, taistelun osapuolet tekevät toisiinsa hyökkäysarvonsa verran vahinkoa (tavallisesti pelaajien hyökkäysarvo on 0). Hyökkäys- ja elämäpisteiden lisäksi käskyläisillä voi olla erikoiskykyjä: taunt-kyky estää hyökkäykset muita käskyläisiä tai pelaajan hahmoa vastaan, deathrattle tapahtuu käskyläisen kuollessa, jne.
Käskyläisten jälkeen yleisin korttityyppi ovat loitsut. Siinä missä käskyläiset yleisesti ottaen ovat pelikentällä pysyvästi kuolemaansa asti, loitsuilla on yleensä vain välitön vaikutus. Loitsut voivat mm. vetää kortteja tai tehdä vahinkoa.
Käskyläisiä on sekä neutraaleja että vain tietylle luokalle kuuluvia, kun taas loitsut, aseet ja hahmokortit kuuluvat tietylle luokalle harvoja poikkeuksia lukuun ottamatta.
Pelimuodot

Hearthstonessa on monia pelimuotoja, joissa useimmissa kaksi pelaajaa pelaavat vastakkain. Moniin pelimuotoihin sisältyy ranking-järjestelmä, jossa pelaaja voi edetä otteluita voittamalla. Pelissä on myös yksinpelimahdollisuus johon sisältyy useita tarinallisia pelikampanjoita, sekä harjoittelumahdollisuus tietokonevastustajaa vastaan.
Pelimuodot > Constructed eli pääpelimuoto

Hearthstonen peruspelimuodoista käytetään termiä Constructed. Tämä tarkoittaa sitä, että pelaaja valitsee kokoelmastaan 30 korttia, joista muodostetulla pakalla pelataan toisia pelaajia vastaan. Peli etsii pelaajalle samantasoisen vastuksen, jonka voittamalla pelaaja voi edetä ranking-järjestelmässä tasoja ylöspäin. Constructed on jaettu eri formaatteihin, joka määrittää mitkä kortit ovat käytettävissä pelaajien pakanmuodostukseen.
Standard-pelimuodossa käytettävissä ovat vain kuluvana ja edellisenä vuonna julkaistut kortit sekä core-sarja. Joka vuoden ensimmäisen laajennuksen myötä Standardista siis poistuvat kolme vanhinta siihen kuuluvaa laajennusta.
Wild-pelimuodossa ovat käytettävissä kaikki kortit, lukuun ottamatta Classic-pelimuodon vuoden 2014 muotoon palautettuja kortteja.
Twist-pelimuodossa pelattavissa olevien laajennuksien joukko vaihtelee kausittain. Korvasi aiemman classic-pelimuodon.
Pelissä on myös casual-pelimuoto, jossa on kaikki kortit pelattavissa ja ilman ranking-järjestelmää, jos pelaaja haluaa pelata vain huvin vuoksi. Pelissä on myös mahdollisuus pelata kavereita haastamalla.
Pelimuodot > Muut pelimuodot

Pelimuotoja jossa korttejaan ei voi valita täysin vapaasti itse ovat Arena, Tavern Brawl ja Battlegrounds.
Arena on maksullinen pelimuoto (kullalla tai rahalla), johon ei vaikuta pelaajan constructed-korttikokoelma. Pelaaja saa valita sankarinsa kolmesta vaihtoehdosta ja sen jälkeen pakan yksi kortti kerrallaan kolmesta vaihtoehdosta. Areena päättyy pelaajan hävittyä kolme peliä tai voitettua enintään 12, jonka jälkeen hän saa palkkion voittojensa mukaan.
Tavern Brawl on hassuttelupelimuoto, jonka säännöt vaihtuvat viikoittain. Peli avautuu keskiviikkoiltana ja kestää maanantaihin. Tässä pelimuodossa esimerkiksi korttien mana-hinta voi olla sekoitettu ja joka vuorolla muuttuva, tai kortin pelaamiseen tai minionin kuolemaan liittyy jonkin satunnainen loitsu tai efekti. Pääosin Tavern Brawlissa pelataan toista pelaajaa vastaan, mutta toisinaan pelaaja pelaa yksinään tai yhdessä tietokonevastustajaa vastaan. Useimmiten Tavern Brawlissa voi valita omat korttinsa, mutta toisinaan ne ovat joko ennalta annetut tai satunnaiset.
Battlegrounds on marraskuussa 2019 peliin lisätty erillinen auto battler -pelimuoto, jossa ei rakenneta pakkaa ennen peliä, vaan kaikki pelistrategian muodostus tapahtuu pelitilanteen sisällä. Battlegrounds-pelimuodossa kahdeksan pelaajaa laittaa pelilaudalla olevat kätyrihahmot taistelemaan toisiaan vastaan vuorotellen. Pelaajat valitsevat myös pelin alussa itselleen oman päähahmon, jolla on oma erikoisvoimansa. Taisteluiden välissä pelaajat saavat käyttöönsä kultaa, jolla he voivat ostaa pelin tavernasta haluamiaan kätyrihahmoja (engl. minion). Monella kätyrihahmolla on oma heimo, joka antaa synergiaetua toisen saman heimon hahmon kanssa pelattaessa. Se kumman pelaajan kätyrihahmot voittavat taistelussa pääsevät tekemään vahinkoa toisen pelaajan päähahmoon. Pelaaja putoaa pois pelistä, jos hän menettää kaikki päähahmonsa terveyspisteet. Viimeisenä jäljelle jäänyt voittaa pelin, mutta kaikkiaan neljä parasta saavat ottelusta pisteitä, jotka parantavat pelaajan sijoitusta ranking-järjestelmässä.
Pelistä on myös poistettu joitain pelimuotoja:
Classic-pelimuodossa olivat käytettävissä vain aiempien basic- ja classic-sarjojen kortit sellaisina kuin ne olivat 2014. Pelimuoto korvattiin Twistillä kesäkuussa 2023.
Duels oli pelimuoto joka lisättiin lokakuussa 2020, mutta poistui huhtikuussa 2024. Duels muistutti Arenaa, paitsi että pelaaja sai valita pakkaansa 15 korttia omasta kokoelmastaan. Hahmoluokilla oli myös valittavana tavallisesta poikkeavia erityisvoimia. Otteluiden välissä pakkaan pystyi lisäämään kortteja muutamista valittavana olevista korteista.
Laajennukset

Hearthstone on saanut lisää sisältöä laajennusten myötä joita on julkaistu kolme vuodessa. Toisinaan on näiden lisäksi julkaistu mini-expansioneja erillisenä ajankohtana, mutta osana aiempaa laajennusta.
| Vuosi | Laajennus | Julkaisupäivämäärä | Korttien määrä | Muuta |
| --- | --- | --- | --- | --- |
| 2014 | Curse of Naxxramas | 22.7 | 30 |  |
| 2014 | Goblins vs Gnomes | 8.12 | 123 |  |
| 2015 | Blackrock Mountain | 2.4 | 31 |  |
| 2015 | The Grand Tournament | 24.8 | 132 |  |
| 2015 | League of Explorers | 12.11 | 45 |  |
| 2016 | Whispers of the Old Gods | 24.4 | 134 | Erilliset Standard- ja Wild-formaatit; Naxx ja GvG pysyvästi ulos Standardista |
| 2016 | One Night in Karazhan | 11.8 | 45 | Viimeinen seikkailumuotoinen laajennus |
| 2016 | Mean Streets of Gadgetzan | 1.12 | 132 |  |
| 2017 | Journey to Un'Goro | 6.4 | 135 |  |
| 2017 | Knights of the Frozen Throne | 10.8 | 135 | Toi mukanaan Missions-yksinpeliominaisuuden |
| 2017 | Kobolds and Catacombs | 7.12 | 135 |  |
| 2018 | The Witchwood | 12.4 | 135 |  |
| 2018 | The Boomsday Project | 7.8 | 135 |  |
| 2018 | Rastakhan's Rumble | 4.12 | 135 |  |
| 2019 | Rise of Shadows | 5.4 | 135 |  |
| 2019 | Saviors of Uldum | 6.8 | 135 |  |
| 2019 | Descent of Dragons | 10.12 | 140 |  |
| 2020 | Galakrond's Awakening | 21.1 | 35 |  |
| 2020 | Demon Hunter Initiate | 2.4 | 20 |  |
| 2020 | Ashes of Outland | 7.4 | 135 | Hearthstonen ensimmäinen uusi hahmoluokka, Demon Hunter |
| 2020 | Scholomance Academy | 6.8 | 135 |  |
| 2020 | Madness at the Darkmoon Faire | 17.11 | 135 |  |
| 2020 | Darkmoon Races | 21.1.2021 | 35 |  |
| 2021 | Forged in the Barrens | 30.3 | 135 |  |
| 2021 | Wailing Caverns | 3.6 | 35 |  |
| 2021 | United in Stormwind | 3.8 | 135 |  |
| 2021 | Deadmines | 2.10 | 35 |  |
| 2021 | Fractured in Alterac Valley | 7.12 | 135 |  |
| 2021 | Onyxia's Lair | 15.2 | 35 |  |
Vuonna 2016 Whispers of the Old Gods -laajennuksen myötä Hearthstone jaettiin kahteen formaattiin; Standard ja Wild. Barrensin myötä julkaistiin myös Classic. Syitä erillisen Standard-formaatin luomiselle olivat power creepin – ilmiön jossa uuden sisällön on oltava aina edellistä parempaa ollakseen relevanttia – hidastaminen, useammin ja dynaamisemmin muuttuva pelikokemus, sekä pelistrategioiden helpompi pitäminen tasapainossa keskenään.
Vuoteen 2017 asti laajennukset jaettiin seikkailuihin (adventure) ja varsinaisiin laajennuksiin (expansion). Seikkailut sisältävät yksinpelikampanjan tietokoneen ohjaamia vastustajia vastaan, jotka voitettuaan saa uusia kortteja käyttöönsä. Seikkailuissa oli tyypillisesti muutamakymmentä uutta korttia. Varsinaiset laajennukset taas sisältävät yli sata korttia ja niitä kerätään ostamalla booster-pakkoja.
Seikkailujen asema on sitemmin vaihdellut. Vuonna 2017 ilmoitettiin ettei seikkailuja enää julkaista. Frozen Thronessa kuitenkin julkaistiin Missions-yksinpeliominaisuus. Kuitenkin myöhemmin siirryttiin mini-expansion-malliin, jossa laajennusten välissä julkaistaan seikkailu osana aiempaa laajennusta. Termi mini-expansion otettiin käyttöön Darkmoon Fairen myötä, mutta samoja elementtejä on Galakrond's Awakening ja Ashes of Outland laajennuksissa.
Kehittäjät

Peliä kehittää Blizzardin vuonna 2008 muodostama "Team 5".
Alkuvuodesta 2014 pelin pääsuunnittelijänä oli Eric Dodds ja tiimissä oli 20 henkeä.
Ben Brode toimi pelin kehityksen johtajana (Game Director) ja kasvona pelin promovideoissa ja julkistuksissa.
Hän lähti Blizzardilta huhtikuussa 2018 perustamaan omaa Second Dinner -pelistudiotaan.
Myös pelin entiset tuottajat Yong Woo ja Hamilton Chu ja muita Team 5:n työntekijöitä liittyivät Broden firmaan.
Witchwood-julkistuksen aikaan uusia ominaisuuksia esittelevät pääsuunnittelijat Dean "Iksar" Ayala ja Mike Donais.
Boomsday-julkistuksen aikaan pelin promovideoilla esiintyi pelisuunnittelija Dave Kosak.
E-urheilu ja striimaus

Hearthstonesta alettiin heti  rakentaa eSports-peliä. Ensimmäinen turnaus järjestettiin Blizzcon-tapahtumassa 2013, ennen pelin virallista julkaisua. Turnauksen voitti Daniel "Artosis" Stemkoski.
Virallisen julkaisun jälkeen pelissä kilpailtiin EGX Rezzed ja DreamHack -tapahtumissa.
Blizzcon 2014 -tapahtumassa palkintojen yhteissummana oli 250 000 dollaria.
International e-Sports Federation on järjestänyt kilpailuja esim. Assemblyillä.
Vuoden 2014 aikana järjestettiin 52 kilpailua, joissa jaettiin yhteensä lähes miljoonan dollarin palkinnot. 15 pelaajaa tienasivat voittorahoilla enemmän kuin Yhdysvaltain minimipalkan verran. eSportsin lisäksi muutamat ammattimaiset Hearthstonen pelaajat tienaavat elantonsa streamaamalla peliä.
Peli on ollut vuosia yksi suosituimpia pelejä Twitch-palvelussa.
Tunnetuin suomalainen ammattilaispelaaja ja streamaaja on Janne “Savjz” Mikkonen (s. 1988).
Simi

Simi tarkoittaa seuraavia asioita:
Simi, Sými, Kreikan saari
Simi Valley, kaupunki Kaliforniassa Yhdysvalloissa
Simi Winery, viinitila Kaliforniassa Yhdysvalloissa
Simi Awujo (s. 2003), kanadalainen jalkapalloilija
Simi Garewal (s. 1947), intialainen näyttelijä
Simi, sukunimenä:
Carlo Simi (1924–2000), italialainen arkkitehti, pukusuunnittelija ja lavastaja
Filadelfo Simi (1849–1923), italialainen taidemaalari
Leandro Simi (s. 1977), brasilialainen futsalpelaaja
Nerina Simi (s. 1890), italialainen taidemaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Simi”, voi hakea sivunnimihaulla, laajalla sivunnimihaulla tai tekstihaulla.
Sunny Beach

Sunny Beachin sijainti Bulgariassa
Sunny Beach (bulg. Слънчев Бряг, Slăntšev Brjag) on rantalomakohde Mustanmeren rannikolla Bulgariassa, Burgasin kaupungin pohjoispuolella. Sen rakentaminen aloitettiin 1950-luvulla, ja se elää täysin matkailusta. Se sijaitsee noin 30 kilometrin päässä Burgasista ja 100 kilometrin päässä Varnasta.
Sunny Beachin 100-120 metriä leveä ja noin kahdeksan kilometriä pitkä ranta sijaitsee Balkanvuorten tuntumassa. Rantaa suojaavat hiekkadyynit, jotka ovat tyypillisiä Etelä-Bulgarian maisemalle.
Sunny Beachillä on pysyvää asutusta erittäin vähän (kesäasukkaita lukuun ottamatta noin 1 400[lähde? ] vakituista asukasta), mutta kesäisin se täyttyy tuhansista turisteista, joita varten Sunny Beachillä on lukuisia hotelleja.
Aivan Sunny Beachin vierellä sijaitsee 9 000 vuotta vanha Nessebarin museokaupunki, joka löytyy Unescon maailmanperintöluettelosta.
Panoraamakuva Sunny Beachistä.
Aiheesta muualla

Matkaopas aiheesta Sunny Beach Wikimatkoissa
Kuvia tai muita tiedostoja aiheesta Sunny Beach Wikimedia Commonsissa
A personal Guide To Sunny Beach
Sunny Beach
Sonic Prime

| Sonic Prime |
| --- | --- |
 Sarjan logo
Tyyli:  Tietokoneanimaatio
Perustuu:  Segan Sonic the Hedgehog-pelisarjaan
Alkuperämaa:   Yhdysvallat  Kanada
Alkuperäiskieli:  englanti
Verkko:   Netflix
Esitetty:   15.joulukuuta 2022 – 11.tammikuuta 2024
Tuotantokausia:  3
Jaksoja:  23
Tuotanto
Tuotantoyhtiö(t):  Sega Netflix Animation Man of Action WildBrain Studios
Levittäjä:  WildBrain
Aiheesta muualla
IMDb
Sonic Prime on vuonna 2022 julkaistu kanadalais-yhdysvaltalainen animaatiosarja, joka perustuu videopeliyhtiö Segan luomaan tarinaan Sonic-siilistä.
Sarjan tuottamisesta ilmoitettiin helmikuussa 2021. Sarja koostuu 8 jaksosta ensimmäisellä kaudella ja se on suunnattu 6–11-vuotiaille ja sarjan pitkäaikaisille faneille. Se tullaan näkemään yksinoikeudella Netflix -suoratoistopalvelussa.
Sarjan tuotannosta vastaa Sega yhteistyössä WildBrainin, Netflixin ja Man of Actionin kanssa. Sarja on myös Sonicin toinen täysin tietokoneella animoitu sarja.
Sarjan teemoina on itsensä löytäminen ja pelastautuminen. Sonic-siili joutuu juoksemaan läpi multiversumin yrittäessään korjata sen ja löytää samalla kaikki ystävänsä.
Äänet > Englanninkieliset ääninäyttelijät

| 0 | 1 | 2 |
| --- | --- | --- |
|  Deven Christian Mack  | … |  Sonic the Hedgehog   |
|  Shannon Chan-Kent  | … |  Amy Rose   |
|  Ashleigh Ball  | … |  Miles "Tails" Prower   |
|  Brian Drummond  | … |  Tri. Ivo ”Eggman” Robotnik   |
|  Vincenct Tong  | … |  Knuckles, Tr. Babble   |
|  Kazumi Evans  | … |  Rouge the Bat   |
|  Ian Hanlin  | … |  Shadow the Hedgehog, Big The Cat   |
|  Adam Nurada  | … |  Knuckles the Echidna   |
Äänet > Suomenkieliset ääninäyttelijät

| 0 | 1 | 2 |
| --- | --- | --- |
|  Joonathan Kettunen  | … |  Sonic   |
|  Saara Lehtonen  | … |  Amy   |
|  Sari Ann Stolt  | … |  Tails   |
|  Markus Niemi  | … |  Knuckles   |
|  Jarmo Koski  | … |  Tri. Ivo ”Eggman” Robotnik   |
|  Panu Kangas  | … |  Shadow   |
|  Katja Sirkiä  | … |  Rouge   |
|  Osku Ärilä  | … |  Big the Cat   |
|  Jenny Pitkänen  | … |  sivuäänet   |
Käännös suomeksi
Sunnuntaistrippi

Tyypillinen standardimuotoisen sunnuntaistripin ruutujako. Numero 1 on otsikkoruutu ja numero 2 ”hukkavitsiruutu”. Pitkät ruudut voidaan haluttaessa jakaa useammaksi pieneksi ruuduksi.
Winsor McCayn Pikku Nemo Höyhensaarilla -sarjan sivun kokoinen strippi vuodelta 1907.
Sunnuntaistrippi on strippisarjakuvan tavallista suurempi strippi, joka on  tarkoitettu ilmestymään vain sunnuntaisin. Sanomalehtisarjakuvat voivat ilmestyä kahdessa eri koossa: muina päivinä pienempinä, yksirivisinä arkipäivästrippeinä ja sunnuntaisin suurempina, kaksi- tai kolmerivisinä sunnuntaistrippeinä. Jotkin sarjat ilmestyvät vain sunnuntaistrippeinä, jotkin taas vain arkipäivästrippeinä, ja jotkin molemmissa muodoissa. Sunnuntaistripit ovat yleensä värillisiä, vaikka sama sarja ilmestyisi arkipäivisin mustavalkoisena.
Vain kuutena päivänä viikossa ilmestyvät lehdet saattavat julkaista sunnuntaistripit jo lauantaina.
Sunnuntaistrippien standardirakenne

Vielä 1900-luvun alkupuolella lehdet saattoivat julkaista hyvin suuria, jopa sivun kokoisia sunnuntaistrippejä suosituista sarjakuvista, mutta myöhemmin niiden koko on huomattavasti pienentynyt. Amerikkalainen lehdistö on vakiinnuttanut sunnuntaistripin standardipohjan, jota useat syndikoidut sarjakuvat käyttävät. Sen ruutujako on suunniteltu siten, että lehdet voivat halutessaan julkaista stripin useassa eri muodossa tai koossa tarpeittensa mukaan. Normaalissa muodossaan standardimuotoinen sunnuntaistrippi on kolmirivinen ja jokaisella rivillä on vähintään kaksi ruutua. Ensimmäinen ruutu on otsikkoruutu, joka sisältää sarjan nimen.
Lehdet saavat halutessaan jättää ylimmän rivin kokonaan julkaisematta, joten sarjakuvapiirtäjien on täytettävä ensimmäiset ruudut sisällöllä, jonka lukeminen ei ole välttämätöntä muun stripin ymmärtämiselle. Vitsisarjakuvissa niihin sijoitetaan yleensä niin sanottu hukkavitsi (engl. throwaway joke), pääaihetta sivuava lyhyt irrallinen vitsi. Hukkavitsin sijasta ylimmällä rivillä voi olla myös päävitsin pitkitetty johdanto. Sunnuntaistrippi voidaan järjestää myös pystysuunnassa julkaistavaksi, jolloin otsikkoruutu on mukana, mutta ylimmän rivin toinen ruutu saattaa jäädä pois. Varsinkin toinen ruutu tunnetaan tämän vuoksi ”hukkavitsiruutuna”.
Jotkut sarjakuvapiirtäjät ovat kokeneet sunnuntaistrippien ruutujaon ilmaisunvapauttaan rajoittavana. Lassin ja Leevin piirtäjä Bill Watterson hankki itselleen 1990-luvun alussa luvan piirtää vapaaseen ruutujakoon perustuneita sunnuntaistrippejä, joita lehdet eivät saaneet leikellä. Myös jotkut muut suositut sarjakuvat, kuten Jere, käyttävät tällaisia vapaasti sommiteltuja sunnuntaistrippejä, mutta ne ilmestyvät rajoitetussa koossa.
1900-luvun alkupuolella joidenkin suurten sunnuntaistrippien yhteydessä saattoi ilmestyä tilantäytteenä toinen, yksirivinen oheissarjakuva (topper), joka oli yleensä saman piirtäjän tekemä.
Sunnuntaipalstat

Sadetietä alueen pohjoisosassa.
Sunnuntaipalstat on noin 500 asukkaan pientaloalue Helsingissä Malmin lentokentän länsipuolella, lähellä Ala-Malmin keskustaa. Se kuuluu itse lentokentän ohella Malmin kaupunginosan Malmin lentokenttä -nimiseen osa-alueeseen.
Tasaiselle peltoalueelle palstoitettiin tontteja ja rakennettiin pientaloja jo 1900-luvun alkuvuosina. Vanhin säilynyt rakennus Pilvitie 7:ssä on vuodelta 1900. Sen lisäksi on säilynyt muutama muukin rakennus toista maailmansotaa edeltäneeltä ajalta, mutta valtaosa nykyisistä rakennuksista on vuosilta 1975–2000. Alueella on sekä yksityisesti omistettuja että kaupungin omistamia, vuokrattuja tontteja, ja omakotitalojen ohella joitakin rivitaloja.
Malmin lentoaseman kiitotien jatkeeksi tarvittu suoja-alue jakoi 1930-luvulla Sunnuntaipalstat eteläiseen ja pohjoiseen osaan, joiden välillä on vain kevyen liikenteen yhteys. Pohjoiselle osalle pääsee autolla Malminkaarelta, eteläiselle Tullivuorentieltä. Pohjoisella osalla asui 2010-luvun keskivaiheilla yhteensä 239 ja eteläisellä osalla 236 asukasta, yhteensä siis 475.
Viereisen Tapanilan tavoin Sunnuntaipalstat olivat alun perin työväen asuinaluetta. Alueen asukasluku kasvoi nopeasti 1910-luvulla. Alueen nimen arvellaan tulleen siitä, että kuusipäiväistä työviikkoa tekevät työläiset pääsivät rakentamaan talojaan lähinnä sunnuntaisin.  Sunnuntaipalstojen teiden nimistö on peräisin sääilmiöistä: Sadetie, Pilvitie, Pakkastie yms.
Sunnuntaipalstojen kaakkoispuolella, Malmin lentokentän lounaiskulmassa on mäkisempi pientalo- ja rivitaloalue, Nallenmäki. Sen itäpuolelle on tarkoitus 2020-luvulla rakentaa kerrostaloalue nimeltä Nallenrinne Malmin lentokenttäalueen uudistuksen ensimmäisenä vaiheena. Sunnuntaipalstoista pohjoiseen, Fallkullan kartanon pohjoispuolella sijainnutta pientaloaluetta kutsuttiin Helluntaipalstoiksi. Sen paikalle on 2010-luvulla noussut Fallkullan kerrostaloalue.
Aiheesta muualla

Valokuva alueen rakentamisen alkuvaiheilta vuodelta 1913, Helsingin kaupunginmuseo.
Singalanjoki

| Singalanjoki Signaldalelva, Čiekŋaleatnu |
| --- | --- |

Laskupaikka:  Isovuono
Maat:  Norja
Pituus:  64,96 km
Valuma-alue:  514,95 km²
Singalanjoki (norj. Signaldalelva, pohjoissaameksi Čiekŋaleatnu) on Norjanmereen Isovuonossa (norj. Storfjorden) Omasvuonon kunnassa (norj. Storfjord) laskeva joki Tromssan läänissä Norjassa. Joen pituus on 64,96 kilometriä ja sen valuma-alueen pinta-ala on 514,95 km². Joen valuma-alue ulottuu hiukan myös Suomen puolelle Kolmen valtion rajapyykin luona Enontekiöllä ja Ruotsin puolelle siitä länteen Kiirunassa.